Die sterk vertoning van die wolmark het onverpoos voortgeduur, en is gekenmerk deur die goeie vraag na hoë gehalte lang en fyn wol. Alle mikron-groepe het duurder verhandel, met fyner wol wat die grootste stygings getoon het. Kopers het genoem dat daar ’n merkbare voorkeur vir langer wol was weens besorgdheid oor die beskikbaarheid daarvan in die afsienbare toekoms.